5. ΚΑΝΟΝΙΣΤΙΚΟΝ ΔΙΑΤΑΓΜΑ της 1 Ιουλ./4 Σεπτ. 1942 Περί του τρόπου εξετάσεως των κηλώνων ίππων και όνων των προοριζομένων προς κοινήν οχείαν κλπ. Έχοντες υπ' όψει τα άρθρ. 3 και 8 του υπ' αριθ. 1360 Ν.Δ/τος "περί βελτιώσεως και αναπτύξεως της παραγωγής των μονόπλων" δημοσιευθέντος εις το υπ' αριθ. 131 (Τεύχος Πρώτον) φύλλον της Εφημερίδος της Κυβερνήσεως της 28.5.1942 προτάσει του επί της Γεωργίας Επιτρόπου απεφασίσαμεν και διατάσσομεν: Άρθρ.1.-1.Οι ιδιοκτήται κηλώνων ίππων και όνων, των προοριζομένων προς δημοσίαν οχείαν, δια την αναγνώρισιν των ζώων των υπό της Επιτροπής αναγνωρίσεως επιβητόρων ίππων και όνων (Ε.Α.Ε.) υποχρεούνται, ειδοποιούμενοι παρ' αυτής εγκαίρως και εντός των δια του άρθρ. 3 του υπ' αριθ. 1360/1942 Ν.Δ/τος οριζομένης εποχής, δια του Προέδρου της Κοινότητος ή των Δημάρχων της περιφερείας των να προσαγάγωσι τα άρρενα ζώα των εις τον καθορισθέντα τόπον και ορισθείσαν ημέραν και ώραν προς εξέτασιν υπό της Επιτροπής. 2.Εκτός της εν τη ανωτέρω παραγράφω καθοριζομένης τακτικής εξετάσεως επιτρέπεται και έκτακτος τοιαύτη των κηλώνων, κατ' αίτησιν των ενδιαφερομένων, μόνον κατόπιν εγκρίσεως της αρμοδίας υπηρεσίας του Υπουργείου Γεωργίας και μετά την καταβολήν εις την Ε.Α.Ε. υπό των ενδιαφερομένων ιδιοκτητών κηλώνων όλων των εξόδων, μετακινήσεως και αποζημιώσεως των μελών αυτής. Επιβήτορες έχοντες κακήν σωματικήν διάπλασιν ή παρουσιάζοντες ανατομικάς ανωμαλίας ή κεκρυμμένα ελαττώματα ως κατακρανίαν νόσον, λαρυγγοσυριγμόν, πνευμονικόν εμφύσημα, περιοδικήν οφθαλμίαν και περιοδικάς χρονίας χολότητας αποπέμπονται υπό της Επιτροπής ασυζητητί, των κατόχων αυτών μη δικαιουμένων αδείας κοινής οχείας. Άρθρ.3.-Η περίοδος των επιβάσεων άρχεται την πρώτην Μαρτίου και διαρκεί μέχρι τέλους Ιουνίου εκάστου έτους. Εκτός της περιόδου ταύτης απαγορεύεται πάσα επίβασις. Άρθρ.4.-Οι κάτοχοι ανεγνωρισμένων κηλώνων ίππων και όνων υποχρεούνται να τηρώσι βιβλίον επιβάσεων κατά τα εν τοις Κρατικοίς Σταθμοίς επιβητόρων κεκανονισμένα και να χορηγώσι μετά την πρώτην οχείαν πιστοποιητικόν επιβάσεως εις τους ιδιοκτήτας των παρά των επιβητόρων αυτών οχευομένων φορβάδων και όνων. Το βιβλίον επιβάσεων ως και την εκπνέουσαν μετά την περίοδον των επιβάσεων άδειαν δημοσίας οχείας του επιβήτορος ίππου ή όνου, ούτοι οφείλουσιν ν' αποστέλλωσι το πολύ μέχρι τέλους Ιουλίου δια του οικείου Προέδρου της Σελ. 710 Κοινότητος ή του Δημάρχου εις τον σταθμόν επιβητόρων προς έλεγχον. Άρθρ.5.-Η Επιτροπή αναγνωρίσεως επιβητόρων δια του Προέδρου αυτής έχει το δικαίωμα ελέγχου επί των τηρουμένων βιβλίων των κατόχων ανεγνωρισμένων επιβητόρων και δύναται δια τούτου να επιβάλη εις αυτούς χρηματικά πρόστιμα μέχρι 1.000 δραχμών και εις περίπτωσιν βαρείας αμελείας ή διατηρήσεως υπό τούτων ετέρων επιβητόρων μη ανεγνωρισμένων, ν' αρνηθή την νέαν χορήγησιν αδείας προς δημοσίαν οχείαν, οσονδήποτε ικανοποιητική ήθελεν είναι η κατάστασις των επιβητόρων αυτών. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.6.-Πάσαν μεταβολήν ενδιαφέρουσαν τον ανεγνωρισμένον επιβήτορα ένεκεν θανής, πωλήσεως ή δι' άλλης νομίμου αιτίας παραχωρήσεως, ο ιδιοκτήτης υποχρεούται ν' αναφέρη τούτο εις τον Πρόεδρον της Κοινότητας ή εις τον Δήμαρχον του τόπου της κατοικίας αυτού εντός 8 ημερών δι' εγγράφου αυτού δηλώσεως, διαβιβαζομένης υπό της ανωτέρω Αρχής νομοτύπως, το ταχύτερον εις τον οικείον Διευθυντήν του σταθμού ή επισταθμίας επιβητόρων ή ελλείψει τούτων εις τον αρμόδιον Νομοκτηνίατρον. Άρθρ.7.-Οι κάτοχοι ανεγνωρισμένων επιβητόρων ίππων και όνων υποχρεούνται ν' αρνηθώσι την δια του επιβήτορός των οχείαν φορβάδων και θηλειών όνων πασχουσών εκ μεταδοτικών νόσων ως και τοιούτων των γεννητικών οργάνων. Ωσαύτως υποχρεούνται ν' αναφερώσιν εις την Νομοκτηνιατρικήν Υπηρεσίαν πάσαν ύποπτον εκδήλωσιν μεταδοτικής νόσου ήτις τυχόν ήθελε παρουσιασθή εις τα άρρενά των ζώα και να συμμορφώνται επακριβώς εις τας υπό του Νομοκτηνιάτρου εκάστοτε διδομένας οδηγίας, σχέσιν εχούσας με την χρησιμοποίησιν του επιβήτορός των προς κοινήν οχείαν. Άρθρ.8.-Οι κάτοχοι ανεγνωρισμένων επιβητόρων δικαιούνται εισπράξεως εκ των κατόχων των προς επίβασιν προσαγομένων φορβάδων ή θηλειών όνων χρηματικής αμοιβής, ης το μέγεθος θέλει κανονίζεσθαι εκάστοτε δι' αποφάσεως του Υπουργού της Γεωργίας.  17.Ι.β.5 Σταθμοί Επιβητόρων Άρθρ.9.-Ανεγνωρισμένος κήλων ίππος, πωλούμενος κατά την διάρκειαν των επιβάσεων δεν δύναται να χρησιμοποιηθή εις άλλην περιφέρειαν προς δημοσίαν οχείαν αν δεν εξετασθή εκ νέου υπό της οικείας δια την περιφέρειαν ταύτην Επιτροπής αναγνωρίσεως κηλώνων ίππων και όνων. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Εις τον επί της Γεωργίας Επίτροπον ανατίθεμεν την δημοσίευσιν και εκτέλεσιν του παρόντος. 